CELEX: 62014TA0332
Language: hr
Date: 2016-01-28 00:00:00
Title: Predmet T-332/14: Presuda Općeg suda od 28. siječnja 2016. – Azarov protiv Vijeća („Zajednička vanjska i sigurnosna politika — Mjere ograničavanja poduzete s obzirom na stanje u Ukrajini — Zamrzavanje financijskih sredstava — Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora — Dokaz osnovanosti tog uvrštavanja na popis”)

14.3.2016   
            
            
               HR
            
            
               Službeni list Europske unije
            
            
               C 98/35
            
         Presuda Općeg suda od 28. siječnja 2016. – Azarov protiv Vijeća
   (Predmet T-332/14) (1)
   
   ((„Zajednička vanjska i sigurnosna politika - Mjere ograničavanja poduzete s obzirom na stanje u Ukrajini - Zamrzavanje financijskih sredstava - Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora - Dokaz osnovanosti tog uvrštavanja na popis”))
   (2016/C 098/46)
   Jezik postupka: njemački
   
      Stranke
   
   
      Tužitelj: Oleksii Mykolayovych Azarov (Kijev, Ukrajina) (zastupnici: G. Lansky i A. Egger, odvjetnici)
   
      Tuženik: Vijeće Europske unije (zastupnici: J.-P. Hix i F. Naert, agenti)
   
      Intervenijent u potporu tuženiku: Europska komisija (zastupnici: S. Bartelt, D. Gauci i T. Scharf, agenti)
   
      Predmet
   
   Zahtjev za poništenje, s jedne strane, Odluke Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, str. 26.) i Uredbe Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, p. 1) te, s druge strane, Provedbene odluke Vijeća 2014/216/ZVSP od 14. travnja 2014. o provedbi Odluke 2014/119/ZVSP (SL L 111, str. 91.), Provedbene uredbe Vijeća (EU) br. 381/2014 od 14. travnja 2014. o provedbi Uredbe (EU) br. 208/2014 (SL L 111, str. 33.), Odluke Vijeća (ZVSP) 2015/143 od 29. siječnja 2015. o izmjeni Odluke 2014/119/ZVSP (SL L 24, str. 16), Uredbe Vijeća (EU) 2015/138 od 29. siječnja 2015. o izmjeni Uredbe (EU) br. 208/2014 (SL L 24, str. 1) u dijelu koji se odnosi na tužitelja.
   
      Izreka
   
   
               1.
            
            
               Poništavaju se Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, kako je izmijenjena Provedbenom odlukom Vijeća 2014/216/ZVSP od 14. travnja 2014. o provedbi Odluke 2014/119/ZVSP, i Uredba Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, kako je izmijenjena Provedbenom uredbom Vijeća (EU) br. 381/2014 od 14. travnja 2014. o provedbi Uredbe (EU) br. 208/2014, u dijelu u kojem se odnose na Oleksiia Mykolayovycha Azarova.
            
         
               2.
            
            
               Tužba se u preostalom dijelu odbija.
            
         
               3.
            
            
               Nalaže se Vijeću Europske unije snošenje, osim vlastitih, i troškova O. M. Azarova, kad je riječ o zahtjevu za poništenje podnesenom u tužbi.
            
         
               4.
            
            
               Nalaže se O. M. Azarovu snošenje, osim vlastitih, i troškova Vijeća, kad je riječ o zahtjevu za poništenje podnesenom u podnesku o prilagodbi tužbenog zahtjeva.
            
         
               5.
            
            
               Europska komisija snosit će vlastite troškove.
            
         
      (1)  SL C 223, 14. 7. 2014.